Сяргей Селіханаў адносіцца да старэйшага пакалення беларускіх савецкіх скульптараў, якія працавалі ў пасляваенны час. Ён увайшоў у чацвёрку самых вядомых скульптараў эпохі росквіту сацыялістычнага рэалізму ў мастацтве, сярод якіх Андрэй Бембель, Заір Азгур, Аляксей Глебаў. Канстанцін Селіханаў – мастак сучаснага мыслення, які аналізуе, пазнае свет і стварае зусім новую пластычную форму. Ен увасабляе свае ідэі не толькі ў скульптуры, але і ў жывапісе і графіцы.